b'\n_START_ARTICLE_\nKaarna (Tuntematon sotilas)\n_START_PARAGRAPH_\nKaarna on V\xc3\xa4in\xc3\xb6 Linnan Tuntematon sotilas -romaanin hahmo, joka esiintyy vain kirjan alussa.\n_START_SECTION_\nKaarnan kuvaus romaanissa\n_START_PARAGRAPH_\nKaarna on romaanin kuvaaman konekiv\xc3\xa4\xc3\xa4rikomppanian p\xc3\xa4\xc3\xa4llikk\xc3\xb6 jatkosodan alkaessa ja sotilasarvoltaan kapteeni. Kaarna esitell\xc3\xa4\xc3\xa4n romaanin ensimm\xc3\xa4isess\xc3\xa4 luvussa, kun h\xc3\xa4n saapuu katselemaan komppanian harjoitusta paloaukealla. Kaarnan kerrotaan olevan j\xc3\xa4\xc3\xa4k\xc3\xa4ri ja osallistuneen Aunuksen retkikuntaan. Kaarnan kerrotaan saanen mitaleita talvisodassa. T\xc3\xa4m\xc3\xa4n johdosta h\xc3\xa4n on tyytym\xc3\xa4t\xc3\xb6n siihen, ettei saanut komennettavakseen pataljoonaa. Kaarna kaatuu heti komppanian ensimm\xc3\xa4isess\xc3\xa4 taistelusta yritt\xc3\xa4ess\xc3\xa4\xc3\xa4n innostaa miehi\xc3\xa4 hy\xc3\xb6kk\xc3\xa4\xc3\xa4m\xc3\xa4\xc3\xa4n. H\xc3\xa4nen viimeiset sanansa ovat "Tankki se on piru!" h\xc3\xa4nen kiistelty\xc3\xa4\xc3\xa4n l\xc3\xa4hetti Mielosen kanssa vihollisen ammunnasta. Lammiosta tulee Kaarnan kuoltua komppanian p\xc3\xa4\xc3\xa4llikk\xc3\xb6.\n_START_SECTION_\nKaarna dramatisoinneissa\n_START_PARAGRAPH_\nEdvin Laineen vuonna 1955 ohjaamassa elokuvassa Tuntematon sotilas Kaarnaa n\xc3\xa4ytteli Pentti Irjala. Rauni Mollbergin vuonna 1985 ohjaamassa uudemmassa filmatisoinnissa hahmoa n\xc3\xa4ytteli Veikko Tiitinen. Vuoden 2017 filmatisoinnissa roolissa n\xc3\xa4htiin Pirkka-Pekka Petelius.\n_START_SECTION_\nAnalyysi\n_START_PARAGRAPH_\nIlkka Malmberg n\xc3\xa4kee Tuntematonta sotilasta analysoivassa teoksessaan Kaarnassa is\xc3\xa4llisi\xc3\xa4 piirteit\xc3\xa4. Kaarna on kuolemansa j\xc3\xa4lkeen erityisesti Kariluodon esikuva. Linna kuvailee Kaarnaa jo viisiss\xc3\xa4kymmeniss\xc3\xa4 olevaksi vanhaksi mieheksi. Kaarnalla kerrotaan olevan vaimo, jota  Lehto on ennen sotaa auttanut muutossa. Kaarnan esikuva oli Linnan oma komppanianp\xc3\xa4\xc3\xa4llikk\xc3\xb6 Toivo K\xc3\xa4rn\xc3\xa4, joka niin ik\xc3\xa4\xc3\xa4n kaatui pian sodan alettua.'